Brüsszel, 28.09.2004

COM(2004) 615 végleges

2004/0210 (ACC)

Javaslat

A TANÁCS HATÁROZATA

a Közösségnek az egyrészről az Európai Közösségek és ennek tagállamai, másrészről Románia közötti megállapodás által létrehozott Társulási Tanácson belül az Európai Közösség és Románia által kötött Európa-megállapodás 3. jegyzőkönyvében a feldolgozott mezőgazdasági termékekre vonatkozó kereskedelmi intézkedések előmozdítása kérdésében képviselendő álláspontjáról

(előterjesztő: a Bizottság)

INDOKLÁS

A 3. jegyzőkönyv az egyrészről az Európai Közösségek és ennek tagállamai, másrészről Románia közötti Európa-megállapodás 20. cikkében meghatározott feltételekkel, az 1994. december 19-i 94/907/ESZAK, EK, Euratom tanácsi és bizottsági határozat[1] jóváhagyásával a benne felsorolt feldolgozott mezőgazdasági termékekre vonatkozó kereskedelmi intézkedéseket határozza meg. A 3. jegyzőkönyv módosítása módosítása az Európa-megállapodás[2] kereskedelmi aspektusait átdolgozó jegyzőkönyv által történtáltal történt.

2002 októberében a tanácsi irányelvek felhatalmazták a Bizottságot arra, hogy bocsátkozzon tárgyalásokba Romániával annak reményében, hogy a csatlakozásra való felkészülés részeként kedvezőbbekké lehessen tenni a feldolgozott mezőgazdasági termékekre vonatkozó kereskedelmi intézkedéseket.

2004. május 18-án a két fél megállapodástervezetet ért el, amely a kereskedelem teljes liberalizációját írja elő, valamint nulla százalékos vámtételű vámkontingenseket vagy a behozatali vámok csökkentését. A kontingenseken kívül eső import bizonyos részére továbbra is a hatályos 3. jegyzőkönyvben előírt jelenlegi kereskedelmi rendelkezések vonatkoznak.

A Szerződés I. mellékletében nem szereplő feldolgozott mezőgazdasági termékek a Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer alkalmazásának közös részletes szabályairól, valamint az e visszatérítések összegének megállapítására szolgáló szempontokról szóló, 2000. július 13-i 1520/2000/EK bizottsági rendelet[3] értelmében nem részesülhetnek export-visszatérítésben.

A Társulási Tanács döntést hozhat a nyilvános hozzáférési profiloknak (PAP) a 3. jegyzőkönyvben közölt felsorolása kibővítéséről, illetve a vámtételek módosításairól, valamint a vámkontingensek növeléséről vagy megszüntetéséről.

Így a Tanács felkérést kap arra vonatkozóan, hogy fogadja el a Közösségnek a Társulási Tanácson belül a 3. jegyzőkönyv egyes kereskedelmi intézkedései előmozdításához vezető tárgyalások eredményeinek a megvalósítása céljával képviselendő álláspontjáról szóló tanácsi határozatjavaslatot..

2004/0210 (ACC)

Javaslat

A TANÁCS HATÁROZATA

a Közösségnek az egyrészről az Európai Közösségek és ennek tagállamai, másrészről Románia közötti megállapodás által létrehozott Társulási Tanácson belül az Európai Közösség és Románia által kötött Európa-megállapodás 3. jegyzőkönyvében a feldolgozott mezőgazdasági termékekre vonatkozó kereskedelmi intézkedések előmozdítása kérdésében képviselendő álláspontjáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére, annak 300. cikke (2) bekezdése második albekezdésével való összefüggésben,

tekintettel a Bizottság javaslatára,[4]

mivel:

(1) Az Európa-megállapodás[5] társulást hoz létre egyrészről az Európai Közösségek és ennek tagállamai, másrészről Románia között. Ennek 3. jegyzőkönyve meghatározza a feldolgozott mezőgazdasági termékekre vonatkozó kereskedelmi intézkedéseket.

.

(2) Nemrégiben tárgyalások zajlottak az új kereskedelmi fejlesztésről, hogy könnyebb legyen a gazdasági konvergencia a csatlakozásra való felkészüléskor. A tárgyalások koncessziókat határoztak meg egyes feldolgozott mezőgazdasági termékek kereskedelmének a teljes felszabadítása formájában, valamint más termékek vonatkozásában csökkentették a vámtételeket vagy a vámkontingenseket. Egyes, kontingenseken kívüli behozatalokra továbbra is a hatályos kereskedelmi előírások vonatkoznak.

(3) A Társulási Tanács a 3. jegyzőkönyvben dönt az ezen megállapodás mellékleteiben említett vámtételek bármilyen módosításáról, valamint a vámkontingensek növeléséről vagy megszüntetéséről.

(4) A Társulási Tanács szintén döntést hoz arról, hogy az alkalmazott vámtételeket csökkenteni lehet a feldolgozott mezőgazdasági termékekre vonatkozó kölcsönös koncessziókból eredő redukció következtében.

(5) A 2271/2003 bizottsági rendelet[6] egyes Romániából származó termékeknek az Európai Közösségbe történő behozatalára vonatkozó 2004. évi vámkontingensek megnyitásáról rendelkezett. Csak a 09.5435, 09.5437 és 09.5443 sorszámú vámkontingensekre vonatkozó mennyiségek alkalmazhatók továbbra is a 2004. évben.

(6) A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet[7] meghatározza azokat az eljárásokat, amelyek a vámáru-nyilatkozatok dátumának időrendi sorrendjében alkalmazandó vámkontingensek kezeléséhez szükségesek. A társulási tanács vámról szóló döntése érvényessége alá eső behozatal esetében ezeket az eljárásokat kell alkalmazni..

A KÖVETKEZŐKÉPPEN HATÁROZOTT:

1. cikk

A Közösségnek a feldolgozott mezőgazdasági termékek kölcsönös kereskedelmére vonatkozó társulási megállapodás által létrehozott társulási tanácson belül képviselendő álláspontjának a társulási tanácsnak az ezen határozathoz mellékletként csatolt határozattervezetén kell alapulnia.

2. cikk

A 2271/2003 bizottsági rendelet által a 09.5435, 09.5437 és 09.5443 sorszámmal megnyitott és [2004.] január 1-jétől szabad forgalomba bocsátott, vámkontingensek alá tartozó termékmennyiségek teljes mértékben beleszámítanak abba a mennyiségbe, amelyre vonatkozóan a Társulási Tanács határozata III. függelékében megfelelő vámkontingensek vannak meghatározva.

3. cikk

A Társulási Tanács határozata III. függelékében meghatározott vámkontingenseket a Bizottság a 2454/93/EGK rendelet 308. cikke a) pontjával, 308. cikke b) pontjával és 308. cikke c) pontjával összhangban kezeli.

Kelt Brüsszelben, [...]-án/-én.

a Tanács részéről

az elnök

MELLÉKLET

TervezetAz EK és Románia ... /2004 TANÁCSI TÁRSULÁSI HATÁROZATAaz Európa-megállapodás 3. jegyzőkönyvében meghatározott, feldolgozott mezőgazdasági termékekre vonatkozó kereskedelmi intézkedések előmozdításáról

A TÁRSULÁSI TANÁCS,

tekintettel az egyrészről az Európai Közösségek és ennek tagállamai, másrészről Románia között társulást létrehozó Európa-megállapodásra, és különösen annak 3. jegyzőkönyve 1. cikke (2) bekezdésére,

mivel:

(1) A 3. jegyzőkönyv meghatározza a Közösség és Románia közötti, feldolgozott mezőgazdasági termékekre vonatkozó kereskedelmi intézkedéseket. A 3. jegyzőkönyv módosítása legutóbb az Európa-megállapodás kereskedelmi aspektusainak alkalmazásáról szóló jegyzőkönyv[8] által történt.

(2) Nemrégiben tárgyalások zajlottak az új kereskedelmi fejlesztésről, hogy könnyebb legyen a gazdasági konvergencia a csatlakozásra való felkészüléskor. A tárgyalások koncessziókat határoztak meg egyes feldolgozott mezőgazdasági termékek kereskedelmének a teljes felszabadítása formájában, valamint más termékek vonatkozásában csökkentették a vámtételeket vagy a vámkontingenseket.

(3) A társulási tanács a 3. jegyzőkönyv 1. cikke (2) bekezdése második albekezdésében döntést hoz arról, hogy az alkalmazott vámtételeket csökkenteni lehet a feldolgozott mezőgazdasági termékekre vonatkozó kölcsönös koncessziókból eredő redukció következtében.

(4) Egyes, a 3. jegyzőkönyv által tárgyalt, de ezen határozatban nem említett feldolgozott mezőgazdasági termékekre, vagy azokra, amelyekre vonatkozóan kimerítésre kerültek a megnyitott kontingensek, továbbra is a 3. jegyzőkönyv hatályos kereskedelmi előírásai vonatkoznak.

(5) A Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer alkalmazásának közös részletes szabályairól, valamint az e visszatérítések összegének megállapítására szolgáló szempontokról szóló, 2000. július 13-i 1520/2000/EK bizottsági rendelet[9] alapján nem nyújtható export-visszatérítés a Szerződés I. mellékletében nem szereplő feldolgozott mezőgazdasági termékekre.

(6) A Romániából származó, a Közösség területére importált termékekre vonatkozóan nem lehet export-visszatérítést alkalmazni.

(7) Az ezen határozat III. és IV. függelékében meghatározott éves kontingenseket az érintett függelékekben meghatározott feltételekkel kell megnyitni.

A KÖVETKEZŐKÉPPEN HATÁROZOTT:

1. cikk

[2004. ...]-től az I. függelékben meghatározott vámtételeket kell alkalmazni az adott függelék felsorolásában feltüntetett, Romániából származó, a Közösség területére importált termékekre.

[2004. ...]-től a II. függelékben meghatározott vámtételeket kell alkalmazni az adott függelék felsorolásában feltüntetett, a Közösség területéről származó, Romániába importált termékekre.

2. cikk

A Szerződés I. mellékletében fel nem sorolt, a Közösségek területéről származó és Romaniába exportált feldolgozott mezőgazdasági termékek nem részesülhetnek a 1520/2000/EK bizottsági rendelet által engedélyezett export-visszatérítésben.

A Szerződés I. mellékletében fel nem sorolt, Romániából származó és a Közösség területére exportált feldolgozott mezőgazdasági termékek nem részesülhetnek export-visszatérítésben Romániában.

3. cikk

A III. és a IV. függelékben említett vámkontingenseknek [...-tól 2004. december 31-ig], valamint az ezt követő években kell nyitva lenniük az ott meghatározott feltételekkel.

A 2271/2003 bizottsági rendelet által a 09.5435, 09.5437 és 09.5443 sorszámmal megnyitott és [2004.] január 1-jétől ...-ig szabad forgalomba bocsátott, vámkontingensek alá tartozó termékmennyiségek teljes mértékben beleszámítanak abba a mennyiségbe, amelyre vonatkozóan a III. függelékben ex 1902 KN-kód, 1904 1010, 1904 2091 és 2105 00 10 KN-kód alatt a megfelelő vámkontingensek vannak meghatározva az adott termékekre.

4. cikk

Az I., II., III. és IV. mellékletben nem említett feldolgozott mezőgazdasági termékekre, vagy azokra, amelyekre vonatkozóan kimerítésre kerültek a III. és IV. függelékben meghatározott kontingensek, továbbra is a 3. jegyzőkönyv rendelkezései vonatkoznak, hacsak erről más rendelkezés nem születik.

5. cikk

Ez a határozat a belső ratifikációs eljárás lezárásáról mindkét fél részére történő értesítést követő hónap első napján lép hatályba.

Kelt Brüsszelben, [...]-án/-én.

A társulási tanács részéről

az elnök

I. FÜGGELÉK - A Romániából származó, a Közösség területére importált termékekre vonatkozó behozatali vámok

+++++ TABLE +++++

* EA/EAR = Mezőgazdasági alkotóelem/csökkentett mezőgazdasági alkotóelemek (a megállapodás 3. jegyzőkönyvében meghatározott alapmennyiségekkel összhangban kalkulálva). Ezek a mezőgazdasági alkotóelemek és csökkentett mezőgazdasági alkotóelemek a Közös Vámtarifában meghatározott maximum vámtételtől függenek (ha van ilyen).

II. FÜGGELÉK - A Közösség területéről származó, Romániába importált termékekre vonatkozó behozatali vámok

+++++ TABLE +++++

III. FÜGGELÉK - A Romániából származó, a Közösség területére importált termékekre vonatkozó kontingensek és vámtételek

+++++ TABLE +++++

* A kontingensen felüli mennyiségre az I. függelékben meghatározott vámtételt kell alkalmazni.

** A 2006. január 1-jétől 2006. december 31-ig megnyitott 200 tonnás kontingens esetében a kontingensen belüli vámtétel 0.

IV. FÜGGELÉK - A Közösség területéről származó, Romániába importált termékekre vonatkozó vámkontingensek

+++++ TABLE +++++

* A kontingensen felüli mennyiségre a II. függelékben meghatározott vámtételt kell alkalmazni.

** 2004-ben a kontingensen belüli vámtétel 41,3 %.

+++++ TABLE +++++

[1] HL L 357., 1994.12. 31., 1. o.

[2] HL L 301., 1998.11.11., 1. o.

[3] HL L 177., 2000.7.15., 1. o. A legutóbb a 740/2003/EK rendelettel (HL L 106., 2003.4.29., 12. o.) módosított rendelet.

[4] HL C [...] [...], o. [...]

[5] HL L 357., 1994.12.31., 1. o.

[6] HL L 336., 2003.12.23., 29. o.

[7] HL L 253., 1993.10.11., 1. o., legutóbb a 2286/2003/EK rendelettel (HL L 343., 2003.12.31., 1. o.) módosítva.

[8] HL L 301., 1998.11.11., 3. o.

[9] HL L 177., 2000.7.15., 1. o. A legutóbb a 740/2003/EK rendelettel (HL L 106., 2003.4.29., 12. o.) módosított rendelet.